རྔོག་ལོ་ཙཱ་བ་སློབ་དཔོན་བློ་ལྡན་ཤེས་རབ།
ཐམས་ཅད་མཁྱེན་པ་ལ་ཕྱག་འཚལ་ལོ། །བཅོམ་ལྡན་འདས་མ་ཤེས་རབ་གྱི་ཕ་
རོལ་ཏུ་ཕྱིན་པའི་སྙིང་པོ་རྒྱ་ཆེར་བཤད་པ་འདི་དོན་བསྡུས་པ་ནི་རྣམ་པ་བཞི་སྟེ། ངག་དང་
པོའི་དོན་དང་། མདོའི་ལུས་རྣམ་པར་གཞག་པ་དང་། ཡན་ལག་རྣམ་པར་དབྱེ་བ་དང་།
ཡོངས་སུ་རྫོགས་པའི་བྱ་བའོ། །དང་པོ་ནི་དུས་གསུམ་རྒྱལ་བ་ཞེས་བྱ་བ་ལ་སོགས་པ་ཚིགས་སུ་
བཅད་པའོ། །འདི་ལ་དགོས་པའི་དོན་དང་། བསྡུས་པའི་དོན་དང་། ཚིག་གི་དོན་ཏོ། །
དགོས་པའི་དོན་ནི་གཉིས་ཏེ། མཆོད་བརྗོད་དུ་ཉེ་བར་དགོད་པའི་དགོས་པ་དང་། དགོས་
འབྲེལ་དུ་ཉེ་བར་དགོད་པའི་དགོས་པའོ། །དང་པོ་ནི་འཇིག་རྟེན་པས་རྟོགས་པ་དོན་དང༌།
ཕན་བདེའི་དོན་དང་། འདོད་པས་དམིགས་པའི་དོན་གསུམ་གྱིས་རང་གི་དོན་དང་། རྒྱུ་
ཡོངས་སུ་འཛིན་པ་དང་། ངེས་པའི་རྒྱན་ལ་ཞུགས་པ་དང་། ཞུགས་པའི་རྐྱེན་མི་འདོར་བ་
གསུམ་གྱིས་གཞན་གི་དོན་ཏོ། །ངེས་པའི་རྐྱེན་ལ་ཞུགས་པ་ཡང་གསུམ་སྟེ། བསྟན་བཅོས་
དོན་ཆེན་པོ་དང་ལྡན་པར་བསྟན་པ་དང་། རང་གི་སྟོན་པའི་ཆེ་བའི་བདག་ཉིད་བསྟན་པ་
དང༌། སྟོན་པ་གུས་པར་བྱ་བ་སྟེ། དེ་ལྟར་ན་གཞན་གྱི་དོན་རྣམ་པ་ལྔའོ། །མཆོད་བརྗོད་ཀྱི་
~170~

ཤེས་རབ་སྙིང་པོའི་རྒྱ་ཆེར་འགྲེལ་གྱི་བཤད་པ།
དགོས་པའོ། །དགོས་འབྲེལ་དུ་བཀོད་པའི་དགོས་པ་ནི། ངེས་པའི་སྒོ་ནས་འཇུག་པ་དང་།
དོན་དུ་འགྱུར་བའི་ཐེ་ཚོམ་གྱིས་འཇུག་པ་དང་། གཞན་གྱི་ལོག་པར་རྟོག་པ་སྤང་བ་གསུམ་
བཞག་ནས། གཞུང་མཛེས་པར་བྱ་བ་ཡིན་ནོ། །ཞེས་སྐབས་གཞན་དུ་གཏན་ལ་ཕབ་པ་
བཞིན་དུ་ཤེས་པར་བྱའོ། །
བསྡུས་པའི་དོན་གཉིས་ཏེ། ཕྱག་འཚལ་བ་དང་། བཤད་པར་དམ་བཅའ་བ་སྟེ།
ཚིགས་སུ་བཅད་པ་ཕྱེད་པ་གཉིས་ཀྱིས་རིམ་པ་བཞིན་བསྟན་ཏོ། །དེ་ལ་རྒྱལ་བའི་ཡུམ་གྱི་
སྙིང་པོ་ཞེས་བྱ་བ་ནི་བརྗོད་པར་བྱ་བ་བསྟན་ཏོ། །ཇི་ལྟར་ན་རྒྱལ་བའི་ཡུམ་གྱི་སྙིང་པོ་ཡིན་
ཞེ་ན། འབུམ་ལ་སོགས་པའི་དོན་གྱི་གཙོ་བོ་མཆོག་མིན་པའི་ཕྱིར་རོ། །འབུམ་ལ་སོགས་པ་
རྒྱས་འབྲིང་གསུམ་བརྗོད་པར་བྱ་དོན་དང་བཅས་པ་ནི་རྒྱལ་བ་རྣམས་སྐྱེད་པའི་ཡུམ་ཡིན་ལ།
དེའི་གཙོ་བོ་དང་མཆོག་ཏུ་གྱུར་པ་ནི་སྙིང་པོ་ཡིན་ནོ་ཞེས་བྱ་བའི་དོན་ཏོ། །བཤད་པར་བྱ་ཞེས་
བྱ་བ་ནི་བཤད་པའི་འབྲས་བུ་རྟོགས་པ་འཕེན་པས་བརྗོད་བྱ་དེ་བརྗོད་པའི་དགོས་པ་
བསྟན་ཏོ། །རྒྱ་ཆེར་འགྲེལ་པའི་འབྲས་བུ་རྒྱལ་བའི་ཤེས་རབ་ཀྱི་ཕ་རོལ་ཏུ་ཕྱིན་པའི་དོན་
རྟོགས་པ་ཡིན་མོད། དེ་རྟོགས་པ་ཉིད་ཀྱི་ཅི་བྱ་སྙམ་ན། ཐོས་པ་པོའི་རྟོགས་པའི་དོན་དེ་
བསམས་པ་དང༌། བསྒོམས་པའི་སྒོ་ནས་སངས་རྒྱས་དང་བྱང་ཆུབ་སེམས་དཔའ་རྣམས་ལ་
མངའ་ཡི། ཡོན་ཏན་ཕྱག་བྱ་བའི་གནས་སུ་འདི་འདྲ་བ་ཐོབ་པ་ཡིན་ནོ་ཞེས་བསྟན་པའི་ཕྱིར།
དུས་གསུམ་རྒྱལ་བ་ཞེས་བྱ་བ་ལ་སོགས་པའོ། །འདིས་ཀྱང་རང་གི་དོན་ཕུན་སུམ་ཚོགས་
པ་དང་། གཞན་གྱི་དོན་ཕུན་སུམ་ཚོགས་པའོ། །དང་པོ་ལ་ཡང་གཉིས་ཏེ། འབྲས་བུ་དང་།
རྒྱུ་ཕུན་སུམ་ཚོགས་པའོ། །འབྲས་བུ་ཡང་སྤངས་པ་དང་ཡེ་ཤེས་སོ། །རྒྱུ་ཡང་བསམ་པ་དང་
སྦྱོར་བའོ། །གཞན་གྱི་དོན་ཡང་མངོན་པར་མཐོ་བ་དང་། ངེས་པར་ལེགས་པའོ། །དེ་ལ་
དུས་གསུམ་རྒྱལ་བ་ཞེས་བྱ་བས་རང་དོན་གྱི་འབྲས་བུ་སྤངས་པ་དང་ཡེ་ཤེས་སོ། །རྒྱལ་
~171~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
བའི་དོན་ནི་གཉིས་ཏེ། དགྲ་བོ་ལས་རྒྱལ་བ་དང་། བསྐལ་བ་ལས་རྒྱལ་བའོ། །དོན་དང་པོ་
ལྟར་ན་ཉོན་མོངས་པ་དང་ཤེས་བྱའི་སྒྲིབ་པའི་དགྲ་ལས་རྒྱལ་བའི་མཚན་ཉིད་སྤངས་པ་ཕུན་
སུམ་ཚོགས་པའོ། །གཉིས་པ་ལྟར་ན་ཇི་ལྟ་བ་བཞིན་མཁྱེན་པ་དང་། ཇི་སྙེད་མཁྱེན་པ་དང་།
དེ་ལ་བརྟེན་པའི་ཡོན་ཏན་ཕུན་སུམ་ཚོགས་པ་ཐོབ་པའི་མཚན་ཉིད་ཐོབ་པ་ཕུན་སུམ་
ཚོགས་པའོ། །དེའི་རྒྱུར་གྱུར་པའི་ཆོས་བྱང་ཆུབ་སེམས་དཔའི་རྒྱུད་ལ་མངའ་བ་བརྗོད་པ་
ནི། བྱང་ཆུབ་སེམས་དཔར་བཅས་ཞེས་བྱ་བས་བསྟན་ཏོ། །འདིར་ཡང་དུས་གསུམ་རྒྱལ་བྱ་
བ་རྗེས་སུ་འཇུག་གོ ། དེ་ལ་རྒྱལ་བའི་སྒྲས་བསྟན་པའི་འབྲས་བུ་བྱང་ཆུབ་ཀྱི་དོན་དུ་
སེམས་དཔའ་ཡོད་པས་བྱང་ཆུབ་སེམས་དཔའ་སྟེ། སེམས་ཀྱི་སྒྲས་ནི་བསམ་པ་ཙམ་
བསྟན་ལ། དཔའ་ཞེས་བྱ་བ་ནི་སྙིང་སྟོབས་དང་བརྟན་པ་ཉིད་བསྟན་པས་ན། སྦྱོར་བ་ཕུལ་
དུ་བྱུང་བ་བརྗོད་དོ། །འདི་གཉིས་ཀ་ཡང་སཾསྐྲྀ་ཏའི་སྐད་དུ་ས་ཏྭ་ཞེས་བྱ་བའི་ཚིག་གཅིག་
དོན་གཉིས་ཀ་ཟིན་པར་གྱུར་པ་ཡིན་ནོ། །དེས་ནི་བསམ་པ་དང་སྦྱོར་བ་སྟེ། རང་དོན་གྱི་རྒྱུ་
བསྟན་ཏོ། །
དེ་ལྟར་རང་དོན་བསྟན་ནས། འབྲས་བུ་དང་རྒྱུ་ཕུན་སུམ་ཚོགས་པ་ལ་གནས་པ་དེ་
དག་ཉིད་ཀྱི་བྱེད་པ་སྟོན་པས་གཞན་གྱི་དོན་བརྗོད་པ་ནི་འགྲོ་བ་གཉེན་གཅིག་ཅེས་བྱ་བ་
སྟེ། འགྲོ་བ་གཞན་དག་ལ་མངོན་པར་མཐོ་བ་དང་། ངེས་པར་ལེགས་པའི་བྱང་ཆུབ་
གསུམ་ཐོབ་པར་མཛད་པས་ན། དེའི་གཉེན་ཡིན་ནོ། །དེ་དང་འདྲ་བའི་ཕན་འདོགས་པར་
མཛད་པ་གཞན་མེད་པས་ན་གཅིག་པུར་གྱུར་ཅིང་ཐུན་མོང་མ་ཡིན་པ་ཡིན་ནོ། །ཀུན་ལ་
ཞེས་བྱ་བ་ནི་མ་ལུས་པའི་དོན་ཏོ། །འབྲེལ་བ་ནི་དོན་གྱིས་གོ་བར་བྱ་སྟེ། དེ་ཡང་བསྟན་
བཅོས་དང་དགོས་པའམ། དགོས་དང་དགོས་པའི་དགོས་པའི་རྒྱུ་འབྲས་མཚན་ཉིད་ཡིན་གྱི།
བརྗོད་བྱ་རྗོད་བྱེད་དང་བྱ་བའི་མཇུག་ཐོག་དང་བླ་མ་བརྒྱུད་པའི་འབྲེལ་བ་ནི་འདི་ན་
~172~

ཤེས་རབ་སྙིང་པོའི་རྒྱ་ཆེར་འགྲེལ་གྱི་བཤད་པ།
སྐབས་སུ་བབ་པ་ཉིད་མ་ཡིན་ནོ། །ཚིག་གི་དོན་གྱི་བསྡུས་པའི་དོན་བརྗོད་པ་ཉིད་ཀྱིས་གོ་བར་
ཟད་དོ། །གཉིས་པ་མདོའི་ལུས་རྣམ་པར་གཞག་པ་ནི་གླེང་སློང་བ་དང་ཞེས་བྱ་བ་ལ་སོགས་
པ་ཚིགས་སུ་བཅད་པ་རྐང་པ་དྲུག་པ་ཞིག་གིས་བསྟན་ཏོ། །
དོན་བརྒྱད་པོ་འདི་ཡང་རྣམ་པ་ལྔར་འདུས་ཏེ། སངས་རྒྱས་ཀྱིས་བཤད་པའི་ཆོས་ཡང་
དག་པར་སྡུད་པར་རྩོམ་པ་དང༌། །ཆོས་ཀྱི་སྣོད་དང་། ཆོས་འབྱུང་བའི་རྒྱུ་དང་། ཆོས་ཀྱི་
མཚན་ཉིད་དང༌། ཆོས་བཤད་པའི་འབྲས་བུའོ། དང་པོ་ཡང་གཉིས་ཏེ། གཅིག་གིས་སྡུད་
པར་རྩོམ་པ་དང་། དོན་གྱིས་སྡུད་པར་རྩོམ་པའོ། །ཚིག་གིས་སྡུད་པར་རྩོམ་པ་ནི་གླེང་སློང་
བ་སྟེ། འདི་སྐད་བདག་གིས་ཐོས་པ་ཞེས་བྱ་བས་བརྗོད་པ་སྔོན་ཁོ་བོས་ཐོས་པ་དེ་ནི་ད་
ལྟར་ཁྱེད་ཀྱི་དབུས་སུ་སྡུད་པ་འདི་ཁོ་ན་ལྟར་ཡིན་གྱི། གཞན་དུ་ནི་མ་ཡིན་ནོ་ཞེས་ཚིག་ཏུ་
སྡུད་པར་བརྩམ་པར་དམ་བཅའ་བའོ། །དོན་གྱིས་སྡུད་པར་རྩོམ་པ་ནི་སྐབས་ཏེ། ཚིག་
གིས་བསྡུའོ་ཞེས་ཁས་མ་བླངས་ཀྱང་སྡུད་པ་དང་། རྗེས་སུ་མཐུན་པའི་བྱ་བ་ལ་ཞུགས་པའི་
ཕྱིར་དོན་གྱིས་ཁས་བླངས་པ་ཡིན་ནོ། །རྗེས་སུ་མཐུན་པའི་བྱ་བ་དེ་ཡང༌། ཆོས་བཤད་པའི་
དུས་དང་། སྟོན་པ་དང་གནས་བརྗོད་པའོ། །ཉན་པའི་སྣོད་ནི་བསྟན་པར་གཏོགས་པ་
འདུས་པའོ། །འབྱུང་བའི་རྒྱུ་ནི་གླེང་གཞིའོ། །ཆོས་ཀྱི་མཚན་ཉིད་ནི་དྲིས་པ་དང་ལན་
བཏབ་པ་སྟེ། དྲིས་པ་ལྔ་དང་ལན་བཅུ་གཅིག་གོ། །བཤད་པའི་འབྲས་བུ་ནི་སྟོན་པས་
མཐུན་པར་བརྗོད་པ་དང༌། འཁོར་རྗེས་སུ་ཡི་རང་བ་སྟེ། འབྲས་བུ་གཟིགས་པས་སྟོན་པ་
དགྱེས་པ་དང༌། འབྲས་བུ་ཐོབ་པས་འཁོར་དགའ་བའོ། །གསུམ་པ་ཡན་ལག་རྣམ་པར་
དབྱེ་བ་ལས་གླེང་སློང་བ་རྣམ་པར་དབྱེ་བ་ནི། དེ་ལ་འཁོར་གྱིས་བསྐུལ་བ་དང་ཞེས་བྱ་བ་
ལ་སོགས་པའོ། །
བསྟན་པར་བྱ་བའི་དངོས་པོ་མདོར་བསྡུས་ནས་ཞེས་བྱ་བ་ལ་བསྟན་པར་བྱ་དངོས་
~173~

ཐར་ལམ་གསལ་སྒྲོན་ལས། · རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
པོ་ནི་ཤེས་རབ་སྙིང་པོ་མཐའ་དག་ཡིན་ཏེ། འཕགས་པ་ཀུན་དགའ་བོས་རང་གི་འཁོར་ལ་
བརྗོད་པར་བྱ་བ་ཡིན་པས་སོ། །དེ་མདོར་བསྡུས་པ་ནི་འདི་སྐད་བདག་གིས་ཐོས་པ་ཞེས་
བྱ་བའོ། །དེ་འདི་སྐད་ཀྱི་ཚིགས་བཤད་པ་ནི་བཞི་སྟེ། དངོས་བརྗོད་པ་དང་། དོན་གྱིས་
འཕངས་པ་དང་དེར་དཔག་པར་བྱ་བའི་རྒྱུ་དང་། དེ་སྐད་བསྟན་པའི་དགོས་པའོ། །དངོས་
སུ་བརྗོད་པ་ནི་དམ་འཆའོ་ཡན་ཆད་དོ། །དོན་གྱིས་འཕངས་པ་ནི། ཐོས་པ་དང་ལེན་པ་
དང་འཛིན་པ་དང་ཡང་དག་པར་སྟོན་པའི། དེས་དཔག་པར་བྱ་བའི་རྒྱུ་ནི་རྒྱུ་བཤེས་གཉེན་
དང་རྟོགས་པ་དང་རྗེས་སུ་བསྒྲུབས་པས་བསྡུས་པ་ལྔ་པོ་སྟེ། དགེ་བ་བསྐྱེད་པ་ལ་ཡོངས་སུ་
སྨིན་པ་དང་བསྙེན་བཀུར་བྱས་པ་དང་། ཡང་དག་ཞུས་པ་དང་། ཕ་རོལ་ཏུ་ཕྱིན་པ་སྤྱད་པ་བཞི་
རིམ་པ་བཞིན་ཐོས་པ་ལ་སོགས་པའི་རྒྱུ་ཡིན་ལ། བཤེས་གཉེན་ནི་སོ་སོའི་རྒྱུ་ཡིན་ནོ། །དོན་
དེ་ལ་ཤེས་པར་བྱེད་པ་དགོད་པ་ནི། དེ་སྐད་དུ་ཞེས་བྱ་བ་ལ་སོགས་པའོ། །དེ་སྐད་བསྟན་པའི་
དགོས་པ་ནི། དེ་དག་ཀྱང་ཞེས་བྱ་བ་ལ་སོགས་པའོ། །བདག་གིས་ཚིག་གི་དོན་བཤད་པ་
ནི་བདག་གིས་ཞེས་བྱ་བ་རྣམ་པར་དབྱེ་བ་གསུམ་པས་ནི་ཞེས་བྱ་བ་ལ་སོགས་པའོ། །ཐོས་
པའི་ཚིག་གི་དོན་ནི་སློབ་དཔོན་འདིས་མ་བརྗོད་དོ་དེའི་དོན་བདག་གིས་གོ་དོན་ལ་བཤད་
པའི་ཕྱིར་རོ། །འོན་ཀྱང་འདི་སྐད་བདག་གིས་ཐོས་པ་ཞེས་བྱ་བས་གཙོར་བརྗོད་པའི་དོན་
ནི་ཕྱིན་ཅི་མ་ལོག་པ་དང་། དངོས་ཉིད་དུ་ཡིན་པ་དང་། རྟོགས་པ་མ་ཡིན་པར་སློབ་དཔོན་
གཞན་གྱིས་བཤད་པ་བཞིན་བལྟ་སྟེ། འདིར་ནི་ཅུང་ཟད་ནོར་བར་བཤད་པ་ཡིན་ནོ། །
གཉིས་པ་སྐབས་འདི་ལ་ནི་དེར་ནི་ཞེས་བྱ་བ་ལ་སོགས་པའོ། །བདུད་བཞི་བཅོམ་
པར་གྱུར་པའི་ཕྱིར་ཞེས་བྱ་བ་ནི། མྱ་ངན་ལས་འདས་པ་དང་སྲོག་གནས་པ་དང་། ཡོན་ཏན་
གྱིས་ཁྱད་པར་ཐོབ་པའི་བར་དུ་གཅོད་པའི་བདུད་དོ། །མྱ་ངན་ལས་འདས་པའི་བར་དུ་
གཅོད་པ་ནི་གཉིས་ཏེ། ཉོན་མོངས་པའི་བདུད་དང་ཕུང་པོའི་བདུད་དོ། །སྲོག་གནས་པའི་
~174~

ཤེས་རབ་སྙིང་པོའི་རྒྱ་ཆེར་འགྲེལ་གྱི་བཤད་པ།
བར་དུ་གཅོད་པ་ནི་འཆི་བདག་གོ། །ཡོན་ཏན་གྱི་ཁྱད་པར་ཐོབ་པའི་བར་དུ་གཅོད་པ་ནི་
ལྷའི་བུའོ། །
ཁ་ཅིག་ལས། ལས་ཀྱི་བདུད་དང་ལྔར་གསུངས་པ་དེར་ནི་ཉོན་མོངས་པ་དང་ལས་
གཉིས་ཀས་ཕུང་པོ་ལྷག་མ་དང་བཅས་པའི་མྱ་ངན་ལས་འདས་པའི་བར་དུ་གཅོད་པའི་
ཕྱིར་རོ། །འཇིགས་རྒྱུ་ཚར་གཅོད་པའི་རྒྱུ་ཞེས་བྱ་བ་ལ་སྐྱབས་ནི་འཇིགས་པ་ཞི་བར་བྱེད་
པ་ཡིན་ལ་དེའི་རྒྱུ་ཡང་བདུད་བཞི་ཡིན་པའི་ཕྱིར་རོ། །བྱ་རྒོད་ཀྱི་ཕུང་པོའི་རི་མི་ལ་སོགས་
པས་མི་འཇིག་པ་ཉིད་དང་། དེ་ལ་ལུང་དགོད་པ་དང་། རིགས་པ་དགོད་པ་གསུམ་མོ། མི་ལ་
སོགས་པའི་འཇིག་པའི་རྒྱུ་རྣམས་ཀྱིས་ཞེས་བྱ་བ་དང་། བྱང་ཆུབ་སེམས་དཔའི་སྡེ་སྣོད་
ལས། དེ་སྐད་གསུངས་པའི་ཕྱིར་རོ་ཞེས་བྱ་བ་དང་། རྟོག་པ་དང་དཔྱོད་པ་ལ་སོགས་པའི་
སྐྱོན་ཐམས་ཅད་ལས་རྣམ་པར་གྲོལ་བ་ཞེས་བྱ་བ་ལ་སོགས་པ་ཡིན་ནོ། །བཞུགས་པའི་ངོ་
བོ་དང༌། བཞུགས་པའི་ཁྱད་པར་དང་བཞུགས་པའི་ངོ་བོས་འཕངས་པའི་དོན་ནི། ལྷ་དང་
ཞེས་བྱ་བ་ལ་སོགས་པ་དང་། དུས་གཅིག་ན་ཞེས་བྱ་བ་དང༌། དེའི་ཕྱིར་བཅོམ་ལྡན་འདས་
ཀྱི་རྗེས་སུ་སློབ། གཞན་རྣམས་ཀྱིས་ཀྱང་ཞེས་བྱ་བ་ལ་སོགས་པས་རིམ་པ་བཞིན་བསྟན་ཏོ། །
གང་ཡང་རུང་བས་ནི་མ་ཡིན་ནོ་ཞེས་བྱ་བ་ནི། ཏིང་ངེ་འཛིན་དང་། ཤེས་རབ་དང་། སྙིང་རྗེ་
གང་རུང་ཞིག་གིས་མ་ཡིན་ནོ། །ཆོས་ཉན་པ་པོ་སྣོད་བསྟན་པའི་ཕྱིར་དགེ་སློང་གི་དགེ་འདུན་
ཆེན་པོ་དང་ཞེས་བྱ་བ་ལ་སོགས་པའོ། །འདིར་འཁོར་གྱི་མཚན་ཉིད་དང་སྨོས་པའི་དགོས་
པ་དང་། གོ་རིམ་མོ། །
མཚན་ཉིད་ནི་གཉིས་ཏེ། དགེ་སློང་གི་དགེ་འདུན་ཆེན་པོ་དང་། བྱང་ཆུབ་སེམས་
དཔའི་དགེ་འདུན་ཆེན་པོའི་མཚན་ཉིད་དོ། །སྨོས་པའི་དགོས་པ་ལ་གཉིས་ཏེ། རང་གི་
ལུགས་དགོད་པ་དང་། གཞན་གྱིས་ལུགས་སུན་དབྱུང་བའོ། །གོ་རིམ་ལ་གཉིས་ཏེ།
~175~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
ལུགས་དགོད་པ་དང་། གཞན་གྱི་ལུགས་དགག་པའོ། །དེར་ཐམས་ཅད་ཀྱང་གཞུང་ནས་
རིམ་པ་བཞིན་གསལ་བར་མཛད་དོ། །ཆོས་འབྱུང་བའི་རྒྱུ་བཤད་པ་ནི་གླེང་གཞི་གང་གིས་
ཞེས་བྱ་བ་ལ་སོགས་པའོ། །རྒྱུ་ལ་གཉིས་ཏེ། ཏིང་ངེ་འཛིན་ལ་སྙོམས་པར་ཞུགས་པ་དང༌།
ཤེས་རབ་ཀྱི་ཕ་རོལ་ཏུ་ཕྱིན་པ་ལ་རྣམ་པར་ལྟ་བའོ། །ཏིང་ངེ་འཛིན་ལ་གསུམ་སྟེ། སྙོམས་
པར་ཞུགས་པའི་དུས་ནི་དེའི་ཚེ་ཞེས་བྱ་བ། མིང་དང་མཚན་ཉིད་ནི་དེའི་ཚེ་ཞེས་བྱ་བ་ལ་
སོགས་པའོ། །སྒྲ་ཇི་བཞིན་པའི་དོན་ནི་ཆོས་གྱི་རྣམ་གྲངས་ཟབ་མོ་ཞེས་བྱ་བ་ཏིང་ངེ་ཛིན་
གྱི་མིང་ངོ་། །དེ་ལ་ཆོས་མདོ་ལ་སོགས་པའོ། །རྣམ་གྲངས་ནི་ཁྱད་པར་ཏེ། བཤད་པའི་
ཆོས་ཀྱི་ཆོས་བྱེ་བྲག་གོ ། དེ་ཉིད་ནི་ཟབ་མོ་ཡིན་ཏེ། ཟབ་མོའི་དོན་སྟོན་པའི་ཕྱི་རོ། །དེ་ནི་
ཏིང་ངེ་འཛིན་གྱི་ཡུལ་གྱི་ཁྱད་པར་རོ། །ཡུལ་ཅན་ཏིང་ངེ་འཛིན་གང་ལ་གནས་ན་ཆོས་ཀྱི་
རྣམ་གྲངས་ཟབ་མོ་དེ་སྣང་ཞིང་གསལ་བར་གྱུར་པའི་ཏིང་ངེ་འཛིན་དེ་ནི་ཆོས་རྣམས་ཀྱི་
གྲངས་ཟབ་མོ་སྣང་བ་ཞེས་བྱ་བ་སྟེ་མིང་དེ་སྐད་དེ་བརྗོད་པའི་ཏིང་ངེ་འཛིན་ལ་སྙོམས་པར་
ཞུགས་པའོ། །ཡང་ན་སློབ་དཔོན་འདིས་བཤད་བཞིན་དུ། ཆོས་ཡོངས་སུ་རྟོགས་པ་ཟབ་
མོ་སྣང་བ་ཞེས་བྱ་བའི་ཏིང་ངེ་འཛིན་ལ་སྙོམས་པར་ཞུགས་པའོ། །ཆོས་ནི་ཕུང་པོ་ལ་སོགས་
པའོ། །པ་རི་ཞེས་བྱ་ནི་ཡོངས་སུའམ་ཀུན་ཏུའམ་ཐམས་ཅད་དུའོ། །ཨ་མ་ཡ་རིག་པའམ་
རྟོགས་པའམ་ཁོང་དུ་ཆུད་པ་སྟེ། རང་ལ་ཁོང་དུ་ཆུད་ཡོད་པའམ། གཞན་ལ་ཁོང་དུ་ཆུད་
པར་བྱེད་པས་ན་འདི་ལའམ་འདིས་ཁོང་དུ་ཆུད་པ་ཆོས་ཀུན་རྟོགས་པ་ཞེས་བྱའོ། །དེ་ཉིད་
ནི་ཟབ་མོ་སྟོང་པ་ལ་སོགས་པ་ཆོས་ཉིད་སྣང་བར་བྱེད་པས་ཟབ་མོར་སྣང་བའོ། །སྔ་མ་
བཞིན་རང་དང་གཞན་ལ་ལྟོས་ཏེ་འདི་ལའམ་འདིས་སྣང་བར་བྱེད་ པའོ། །ཏིང་ངེ་འཛིན་
ལ་སྙོམས་པར་ཞུགས་པའི་དགོས་པ་ནི། འདི་ལྟར་སངས་རྒྱས་དང་བྱང་ཆུབ་སེམས་དཔའ་
རྣམས་ཀྱི་མཛད་པ་ཐམས་ཅད་ནི་ཞེས་བྱ་བ་ལ་སོགས་པའོ། །
~176~

ཤེས་རབ་སྙིང་པོའི་རྒྱ་ཆེར་འགྲེལ་གྱི་བཤད་པ།
རྣམ་པར་ལྟ་བ་ལ་བཞི་སྟེ། རྣམ་པར་ལྟ་བའི་དུས་ནི་ཡང་དེའི་ཚེ་ཞེས་བྱ་བ་སྟེ།
བཅོམ་ལྡན་འདས་ཏིང་ངེ་འཛིན་ལ་སྙོམས་པར་ཞུགས་པའམ། འཁོར་སྐལ་བ་དང་ལྡན་པའི་
འདུས་པ་ལ་དེའི་སྒྲས་བརྗོད་པའི་ཚེའོ། །རྣམ་པར་ལྟ་བ་པོ་ནི་བྱང་ཆུབ་སེམས་དཔའ་
སེམས་དཔ